— Нягледзячы на нішчымніцу, гэта класны час у нашай гісторыі. Мы рабілі такія хуліганствы, якія цяпер і не прысняцца нікому. Прыкладам, сеанс яйкізму. На свяце горада каля Палаца спорту акцёры разбіваюць адно аб другое сотні яек, затым пэцкаюцца ў фарбу, імітуючы стварэнне абстрактных палотнаў. А потым уключаем Кабзона: “Солнечному миру — да, да, да!” — і на гэтай пазітыўнай хвалі бяжым абдымацца з публікай. Натуральна, натоўп ад нас уцякае. А мы, перапэцканыя, рушым шэсцем з узнятым сцягам праз увесь горад на нашу базу. Тады была хваля тэатраў-студый з назвамі кшталту “На Малой Броннай”. І мы вырашылі дадаць сабе тытул ды напісалі на сцягу: “Тэатр-студыя ля мясакамбіната”. Яна тады і сапраўды непадалёк ад яго знаходзілася.